Hver elskar ekki nýjunar ? Í þessari viku kemur nýr farði í verslanir frá einu af mínum uppáhalds merkjum . Við getum sagt að ég sé hálfgerð bareMinerals pía og ég nota vörur frá merkinu daglega . Uppáhalds vörurnar mínar eru Stroke of Light penninn í bleiku en hann nota ég undir augun til að birta til og Mineral Veil steinefnapúðrið nota ég alltaf á T-svæðið og undir augun til að tryggja að allt sé á sínum stað . Upp á síðkastið hefur merkið verið að koma með á markað frábærar nýjungar og síðast var það fyrsti serum farðinn frá merkinu . Í ár er það þessi farði hér Complexion Rescue sem er blanda af BB , CC og lituðu dagkremi . Sjálf elska ég CC krem og nota þau mun mun meira en BB til dæmis . Ég er mjög spennt að sjá þessa blöndu en ég fæ að prófa hann seinna í vikunni . Farðinn á að vera mjög léttur og gelkenndur og verður fáanlegur í tíu mismunandi tónum . Eftir viku notkun á maður að sjá og finna 215% meiri raka í húðinni . Ég elska raka i húðina þrátt fyrir að húðin mín sé ekkert sérstaklega þurr en það er bara ekki til betri tilfinning . Complexion Rescue inniheldur SPF 30 sem er frábært fyrir sumarið en samt sem áður á maður að ná þessu “ dewy ” lúkki með honum . Ég hef bara séð frábærar umfjallanir um hann á veraldarvefnum og hlakka til að sýna ykkur og segja ykkur hvað mér finnst um hann . Meira um Complexion Rescue síðar í vikunni en hann kemur í verslanir innan skamms ! Þessi umfjöllun er ekki kostuð . Þannig er mál með vexti að undirrituð var skilin eftir heima á meðan húsbóndinn skellti sér í helgarferð með vinunum til Englands . Ég hef það fyrir reglu að kaupa aldrei snyrtivörur í útlöndum sem fást hér heima þar sem því fylgir mikil fríðindi að vera bloggari . Svo ég kaupi yfirleitt bara eitthvað sem ég er búin að vera að slefa yfir á bloggum og á YouTube . Ég sendi bóndann með smá lista og leiðbeiningar í verslun Harvey Nichols sem heitir Beauty Bazaar . Í dag fékk ég senda mynd af gullfallegum pokanum með silfur stöfum og slaufu . Ég fékk ekki að sjá hvað leyndist ofan í pokanum en ég sendi engilinn eftir þremur vörum á þessum lista . Ég er endalaust spurð hvað er algjört “ must ” að kaupa í útlöndum og hér eru vörur sem ég hef verið að slefa yfir undanfarið . Ég gæti sett inn tíu blaðsíðna lista en þetta eru vörur sem mig er lengi búið að langa í , eða langar í meira af eða … eitthvað bara ! Ég er reyndar mun spenntari að fá kallinn minn heim heldur en pokann enda örmagna eftir magnaða vinnutörn og vantar knúsið mitt . Ég verð að eignast Roller Lash frá Benefit en þessi maskari hefur fairð hamförum um bjútí heiminn undanfarið . Hann var á listanum sem Harry fékk í hendurnar og er ég mjög spennt að sjá hvort að hann verði í pokanum . Ég á eitt stykki Nars Audacious varalit fyrir sem þið spyrjið mig endalaust hvaðan er . Formúlan er óaðfinnanleg en varalitirnir eru nokkuð dýrir en ég setti tvo liti á listann bæði Juliette og Raquel en fyrir á ég litinn Anna . Vonandi verður annar hvor liturinn í pokanum . Ég er alltaf í tómu tjóni með að festa hyljara undir augun án þess að hann festist allur í fínum línum í kringum augun . Brightening púðrið frá Laura Mercier á að vera algjörlega frábært í þetta verkefni og vona ég svo innilega að það hafi verið til í búðinni . Hinar vörurnar læt ég mig bara dreyma um en vonandi mun ég skella í eins og eitt stykki Ameríkuferð í ár . Maður á bara erfitt með sig að mynda svona fegurð . Jiiii , allt í stíl hjá mér og helst myndi ég vilja að þessar vörur ættu bara heima þarna á kommóðunni . Doppur , fölbleikt og gullitað – leiðin að hjarta mínu en innihaldið er ekkert síðra . Að sjálfsögðu eru þessar fallegu vörur frá syrtivörusálufélagamerkinu mínu Yves Saint Laurent . Glamúrinn kallar á mig og hefði ég keypt mér bleika Blur Perfectorinn bara útaf pakkningunum en innihaldið er að sjálfsögðu frábært . Yves Saint Laurent finnst mér vera að vinna snyrtivöruheiminn með öllum þessum frábæru nýjungum og veit ég að þær seljast allar upp um leið og þær koma . Mér finnst ótrúlega gaman að segja ykkur frá þeim þar sem þetta merki er mitt allra allra uppáhald . Yves Saint Laurent hefur alltaf sett mikla áherslu á ljómandi húð og er það ein helsta ástæða fyrir ást minni á merkinu . Eins og þið vitið þá hefur YSL selt farðagrunn í mörg ár - en þetta er ekki bara farðagrunnur heldur er þetta “ ljómandi farðagrunnur ” með gullögnum sem endurkasta ljósi og jafna útlit húðarinnar og útkoman er fullkomið yfirborð . Þetta er eins og að vera með fullkomin striga áður en þú málar mynd . Ég nota örlítið magn á allt andlitið og nota bara hendurnar til að bera á og set áherslur á kinnar , í kringum munn og á milli augnanna . Til þess að húðin verði ljómandi fín vinn ég primerinn vel inn í húðina með bursta og þá sé ég mikinn mun á farðanum mínum . Notist undir farða Blur Perfector varan er þessi með bleika lokinu . Ég hef aldrei notað neitt líkt henni fyrr og var búin að vera mjög spennt fyrir henni . Þetta er í raun krem sem verður að púðri ( cream to powder ) sem gefur húðinni náttúrulegan ljóma . Hægt að nota yfir farða og ekki hafa neinar áhyggjur þú verður ekki bleik í framan . Í raun púður sem þú notar til að fullkomna útlitið og frábært að nota yfir daginn til að lagfæra andlitið yfir daginn . Húðin verður slétt , jöfn og ljómandi . Notist yfir farða Ég skellti með í myndatökuna klassíska ljómapennanum sem þið þekkið allar . Frábær vara sem ég ofnota sem “ highlighter ” undir augu , á nef og kinnbein . Í ár er hún klædd í blúnduföt með doppum en sumar ykkar muna að penninn var í hlébarða ” fötum ” árið 2014 . Ég er eiginlega byrjuð að safna þeim í Limited Edition pakkningunum og finnst það æðislega gaman og líka einstaklega vandræðalegt að viðurkenna . Yves Saint Laurent var fyrsta merkið til að koma með ljómapenna á markað og hafa mörg merki reynt að “ gera eins ” en engum hefur tekist að líkja eftir . Allar vörurnar koma í verslanir í næstu viku ! Kíkið á leikinn hjá Yves Saint Laurent á Facebook hér en þar getur þú unnið Blur Primerinn og Blur Perfectorinn Vörurnar fékk sendar sem sýnishorn . Umfjöllun þessi er ekki kostuð . Síðastliðna mánuði hef ég verð að prófa vörur frá snyrtivörmerkinu Lily Lolo sem nýlega eru komnar í sölu hér á landi . Vörurnar eru breskar og eru allar parabena og ilmefnalausar . Mér finnst alltaf gaman að prófa eitthvað alveg nýtt og af þeim vörum sem ég valdi og prófaði sló Finishing púðrið í litnum Transluscent Silk alveg í gegn . Ef ég nota púður yfir farðann minn nota ég “ glært ” púður . Púðrið er algjörlega lyktarlaust og hafa önnur púður með sterkri lykt farið í pirrurnar á mér . Ég nota stóra púðurburstann minn frá Sigma ( fæst hér ) til að bera það á alla húðina og buffa það vel inn í húðina með hringlaga hreyfingum . Ég nota contour burstann frá Real Techniques til að dúmpa það undir augun yfir hyljarann til að hann fari ekki í kekki . Áferðin á andlitinu verður mjúk sem silki og heldur farðinn minn sér alveg eins á andlitinu allan daginn þegar ég nota púðrið frá Lily Lolo . Endilega kíkið á þessar frábæru vörur en margar hverjar eru einnig glútenfríar . Lily Lolo Finishing Powder í Transluscent Silk fæst hérVöruna fékk ég senda sem sýnishorn .